**Poštovani roditelji,**

dobili smo poziv za uključivanjem u **projekt: ŽIVOT NAS UVIJEK VOLI, PETRINJA.** Temeljem proučene dokumentacije, smatram ga vrijednim i važnim za psihosocijalni rast i razvoj djeteta pa Vam šaljem detalje jer moram poslati povratnu informaciju o broju uključene djece. Kroz radionički princip rada, na zabavan, kreativan i interaktivan način, potiče se djetetov emocionalni i intelektualni razvoj; djeca rade na samopouzdanju, samopoštovanju, prihvaćanju sebe, izražavanju emocija, prihvaćanju impulzivnih emocija koje nas blokiraju te uče kako se nositi s istima; uče se odgovornosti te „zdravoj“ komunikaciji… Uz sve to, druže se s vršnjacima, nisu za računalima/mobitelima te provode slobodno vrijeme na kvalitetan način.

Projekt traje godinu dana:

* 1 dio – intenzivne radionice (1. I 2. razred: **24.08. – 28.08.2020**. od 9 – 13 sati

 3. i 4. razred: **31.08. – 04.09.2020.** od 9 – 13 sati)

* 2. dio – radionica jednom mjesečno (od rujna – 10 mjeseci).

Radionice bi se odvijale u školi ukoliko prikupimo dovoljno djece i bile bi, u tom slučaju, isključivo za naše učenike (i bili bi jedina škola koja bi bila obuhvaćena projektom).

Više detalja o projektu možete saznati u dokumentu u privitku. Molim Vas da, **do srijede (15.07.),** razrednici/razredniku javite hoćete li uključiti svoje dijete u projekt. (Naravno, nije problem ako dijete neće moći sudjelovati baš na svim radionicama…). Ukoliko se uključite, još se čujemo u kolovozu.

Unaprijed zahvaljujem na povratnoj informaciji.

Srdačan pozdrav,

Ivana Mašić, stručni suradnik pedagog